สอบถามค่ะ เริ่มทานยาคุมกำเนิดในวันที่ 4 ที่เป็นประจำเดือนจะคุมกำเนิดได้ไหมคะ ยาคุมเป็นแบบ 28 เม็ดค่ะ
สวัสดีค่ะ ยาคุมกำเนิดแบบแผงรายเดือนที่เป็นยาฮอร์โมนรวมนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ดังนั้นหากได้กินในวันที่ 4 ของการเป็นประจำเดือน จะเริ่มคุมกำเนิดได้ตั้งแต่เม็ดแรก ต่อจากนี้ให้กินยาไปทุกวันจนหมดแผง และสังเกตรอบเดือนในช่วงที่กินยาจนถึงเม็ดแป้ง หรือปกติก็คือเม็ดที่ 22-28 อีกครั้ง